  Майя Бывальцева 21-тӥ коньывуонлы Удмуртиын коронавирус инфекциен черлан 382 выль учыръёсты пусйизы. Висьыны усемъёс пӧлын 46 пиналъёс но 65 арессэс ортчем 80 арлыдоос. Со сярысь элькунысь оперативной штаб ивортӥз. Диагноззы Ижкарын 170 улӥсьёслэн зэмаз, Можгаын – 49, Воткаын, Глазкарын – быдэн 19, Балезино, Вотка, Ува ёросъёсын – быдэн 13, Вавож ёросын, Сарапулын – быдэн 12, Шаркан ёросын – 10, Можга, Эгра, Яр ёросъёсын – быдэн тямыс, Каракулино ёросын – сизьым, Сьӧлта ёросын – куать, Дэбес ёросын – вить, Сюмси ёросын – ньыль, Кияса ёросын – куинь, Юкаменск ёросын – кык, Сарапул ёросын – одӥг муртлэн. 392 йӧназ. 11 мурт кулӥз. Кышномуртъёслы 35, 41 57, 63, 65, 66 арес вал, воргоронъёслы – 65, 67, 69, 72, 75 21-тӥ коньывуонлы Удмуртиын коронавиурсэн черлан 60 сюрс 182 учыръёс лабораториосын зэматэмын. 48 сюрс 559 адями йӧназ, 2 сюрс 587 мурт улонысь кошкиз. Та дыре 614 висисьёслэн тазалыксы секыт лыдъяське. Берло нунал ӵоже коронавируслы 8 сюрс 484 эскеронъёс ортчытӥзы. Коронавируслэсь прививка 453 сюрс 952 адями пуктӥз, со пӧлысь 337 сюрс 199 мурт кык компонентэн. «Спутник Лайт» вакцинаез 70 сюрс 509 адямилы пуктӥзы. Тодэ вайытом, коронавирусъя секыт югдур кылдэмен валче, Россиын 30-тӥ коньывуонысен 7-тӥ шуркынмонозь ужантэм нуналъёс ялӥзы.  Тегъёс: Тазалык Ижкар висён Удмуртия коронавирус  